 **О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg obs-borovan@abv.bg



**П Р О Т О К О Л**

**№ 4**

Днес**, 27.06.2024 г**. /четвъртък/, в Заседателната зала на Общински съвет – Борован, ул.“ Освобождение“ №1 се проведе заседание на Обща комисия към Общински съвет - Борован, мандат 2023 - 2027г.

На основание чл.23, ал.6 изречение второ, предложение второ от ЗМСМА и във връзка с Решение №3463/21.03.2024г.по АД №320/2024г. на Върховен административен съд са възобновени пълномощията на Общински съвет Борован мандат 2019-2023г.

Заседанието започна в **13:00** часа.

Присъстват – 12 общински съветника.

**На заседанието присъстваха още:**

Илиян Буковски – Заместник- кмет на Община Борован,

Таня Петкова – Секретар на Община Борован,

Виктория Герчева – Юристконсулт на Община Борован.

Заседанието се откри и се ръководи от Председателя на ОбС – Борован – Петър Петров при следния проект на дневен ред:

1. **План за работа на Общински съвет - Борован за второто шестмесечие на 2024 г.**
2. **Информация за предстоящата работа на ЦПЛР „Маша Белмустакова“ през летния сезон на 2024 г.**
3. **Докладни записки**

* **Докладна записка от Иван Костовски – Кмет на Община Борован, относно:** Актуализиране на списък на пътуващите служители от дейност „Общинска администрация Борован“, и пътуващи педагогически и други специалисти в делегирана от държавата дейност „Образование“, имащи право на заплащане на транспортните разходи през 2024 г.
* **Докладна записка от Иван Костовски – Кмет на Община Борован, относно:** Осигуряване на финансиране за стартиране на дейността на новосъздаденото търговско дружество с ограничена отговорност „Регионална чистота – Оряхово“ ООД, съобразно дяловото участие на общините в дружеството.

1. **Организационни**

**- Писмо от НАПОС, относно:** Специализирано обучение на тема: „Академия за общинските съветници – актуални моменти в законодателството относно работата на Общинските съвети“.

**- Определяне на дата за следващо заседание**

1. **Молби.**
2. **Изказвания, питания и предложения на граждани.**

Г-н П. Петров съобщи за новопостъпили три докладни и четвърта нова от тази сутрин, както и писмо, получено по имейл от НСОРБ относно Национална програма за почвите.

* **Докладна записка от Иван Костовски – Кмет на Община Борован, относно:** Актуализиране на Инвестиционна програма 2024 г. на Община Борован
* **Докладна записка от Иван Костовски – Кмет на Община Борован, относно:** Издаване на Запис на заповед от Община Борован в полза на Държавен фонд „Земеделие“, обезпечаваща авансово плащане по Договор № BG06RDNP001-7.017-0055-C01 ОТ 14.09.2023 г. и Анекс № № BG06RDNP001-7.017-0055-C02 по проект № № BG06RDNP001-7.017-0055 „Реконструкция и рехабилитация на улици в Община Борован“ за предоставяне на БФП по подмярка 7.2. „ Инвестиции в създаването, подобряването или разширяването на всички видове малка по мащаб инфраструктура“ на мярка 7 „Основни услуги и обновяване на селата в селските райони“ от Програмата за развитие на селските райони за периода 2014- 202 г., съфинансирана от Европейски земеделски фонд за развитие на селските райони.
* **Докладна записка от Иван Костовски – Кмет на Община Борован, относно:** Издаване на Запис на заповед от Община Борован в полза на Държавен фонд „Земеделие“, обезпечаваща авансово плащане по разходите за ДДС по Договор № BG06RDNP001-7.017-0055-C01 ОТ 14.09.2023 г. и Анекс № № BG06RDNP001-7.017-0055-C02 по проект № № BG06RDNP001-7.017-0055 „Реконструкция и рехабилитация на улици в Община Борован“ за предоставяне на БФП по подмярка 7.2. „ Инвестиции в създаването, подобряването или разширяването на всички видове малка по мащаб **инфраструктура“** на мярка 7 „Основни услуги и обновяване на селата в селските райони“ от Програмата за развитие на селските райони за периода 2014- 202 г., съфинансирана от Европейски земеделски фонд за развитие на селските райони.
* **Докладна записка от Иван Костовски – Кмет на Община Борован, относно:** Договор за възлагане на услуга от общ икономически интерес по експлоатацията на инсталации и извършване на дейности за преработка на отпадъци на основание решение на ЕК 2012/21/ЕС и съгласие за предоставяне за стопанисване, поддържане и експлоатация на “Регионална чистота – Оряхово” ООД на активите съсобственост на Общинa Борован.
* **Писмо от НСОРБ, относно:** НАЦИОНАЛНА ПРОГРАМА ЗА ОПАЗВАНЕ, УСТОЙЧИВО ПОЛЗВАНЕ И ВЪЗСТАНОВЯВАНЕ ФУНКЦИИТЕ НА ПОЧВИТЕ (2020 – 2030 г.)

**По т. 1 от дневния ред: План за работа на Общински съвет - Борован за второто шестмесечие на 2024 г.**

Г-н Петър Петров даде думата за мнения и становища, но не постъпиха такива.

**По т. 2 от дневния ред: Информация за предстоящата работа на ЦПЛР „Маша Белмустакова“ през летния сезон на 2024 г.** Г-н Петър Петров даде думата на г-н И. Костовски.

Г-н Петър Петров даде думата за мнения и становища, но не постъпиха такива.

**По т.3 от дневния ред: Докладни**

* **Докладна записка от Иван Костовски – Кмет на Община Борован, относно:** Актуализиране на списък на пътуващите служители от дейност „Общинска администрация Борован“, и пътуващи педагогически и други специалисти в делегирана от държавата дейност „Образование“, имащи право на заплащане на транспортните разходи през 2024 г.

Г-н Петър Петров даде думата за мнения и становища, но не постъпиха такива.

* **Докладна записка от Иван Костовски – Кмет на Община Борован, относно:** Осигуряване на финансиране за стартиране на дейността на новосъздаденото търговско дружество с ограничена отговорност „Регионална чистота – Оряхово“ ООД, съобразно дяловото участие на общините в дружеството.

Г-н Петър Петров даде думата за мнения и становища.

Г-н И. Буковски поясни, че г-н И. Костовски в момента е на среща с представители от „Регионална чистота – Оряхово“ ООД и ще присъства на заседанието на Общински съвет в 14:00 ч.

Г-н Пламен Петров отправи запитване какво се случва с тези 20 000 лв., които трябва да се преведат на дружеството от общината.

Г.н И. Буковски поясни, че общината не е в позиция да поставя каквито и да било условия, а е необходимо да се съобразява с условията, поставени от дружеството; също и че средствата трябва да се преведат на дружеството, иначе общината подлежи на санкциониране.

* **Докладна записка от Иван Костовски – Кмет на Община Борован, относно:** Актуализиране на Инвестиционна програма 2024 г. на Община Борован

Г-н Петър Петров даде думата за мнения и становища.

Г-н Ц. Цоловски отправи запитване кое налага актуализирането на Инвестиционната програма.

Г-н И. Буковски в отговор поясни, че в началото са планирани един вид дейности, а сега се налага да се включат други; както и че има усложнения и промени в цените на строителните материали, за което се налага прехвърлянето на част от средствата за други цели.

Г-н П. Петров отправи запитване относно т. 7 от Инвестиционната програма – 6000 лв. за Център за административно обслужване.

Г-жа В. Герчева в отговор поясни, че е било заложено премахването на базовата сграда до Община Борован, на мястото на която да се изгради нов център, в който да се помещава администрацията; но тъй като половината от годината е отминала, тази дейност няма как да се реализира до края на тази година, затова същата се премахва от програмата, за да може тези средства да се пренасочат за друга дейност, която би могла да бъде извършена. По този начин, поясни г-жа В. Герчева, ще можем да усвоим средствата и с оглед на това, че от тази година вече няма да има преходни остатъци, няма да бъдат взети обратно от държавата. Това налага промяна и в капиталовата програма, за да може да усвоим всички средства и да направим нещо с тях.

* **Докладна записка от Иван Костовски – Кмет на Община Борован, относно:** Издаване на Запис на заповед от Община Борован в полза на Държавен фонд „Земеделие“, обезпечаваща авансово плащане по Договор № BG06RDNP001-7.017-0055-C01 ОТ 14.09.2023 г. и Анекс № № BG06RDNP001-7.017-0055-C02 по проект № № BG06RDNP001-7.017-0055 „Реконструкция и рехабилитация на улици в Община Борован“ за предоставяне на БФП по подмярка 7.2. „ Инвестиции в създаването, подобряването или разширяването на всички видове малка по мащаб инфраструктура“ на мярка 7 „Основни услуги и обновяване на селата в селските райони“ от Програмата за развитие на селските райони за периода 2014- 202 г., съфинансирана от Европейски земеделски фонд за развитие на селските райони.

Г-н Петър Петров даде думата за мнения и становища, но не постъпиха такива.

* **Докладна записка от Иван Костовски – Кмет на Община Борован, относно:** Издаване на Запис на заповед от Община Борован в полза на Държавен фонд „Земеделие“, обезпечаваща авансово плащане по разходите за ДДС по Договор № BG06RDNP001-7.017-0055-C01 ОТ 14.09.2023 г. и Анекс № № BG06RDNP001-7.017-0055-C02 по проект № № BG06RDNP001-7.017-0055 „Реконструкция и рехабилитация на улици в Община Борован“ за предоставяне на БФП по подмярка 7.2. „ Инвестиции в създаването, подобряването или разширяването на всички видове малка по мащаб инфраструктура“ на мярка 7 „Основни услуги и обновяване на селата в селските райони“ от Програмата за развитие на селските райони за периода 2014- 202 г., съфинансирана от Европейски земеделски фонд за развитие на селските райони.

Г-н Петър Петров даде думата за мнения и становища, но не постъпиха такива.

* **Докладна записка от Иван Костовски – Кмет на Община Борован, относно:** Договор за възлагане на услуга от общ икономически интерес по експлоатацията на инсталации и извършване на дейности за преработка на отпадъци на основание решение на ЕК 2012/21/ЕС и съгласие за предоставяне за стопанисване, поддържане и експлоатация на “Регионална чистота – Оряхово” ООД на активите съсобственост на Общинa Борован.

Г-н Петър Петров даде думата на г-жа В. Герчева.

Г-жа В. Герчева поясни, че спешното внасяне на тази докладна записка се налага поради това, че трябва да започне дейността на компостиращата инсталация, тъй като от управляващия орган са попитали дали този договор за въвеждането на същата е подписан. Ако се изчака до следващата сесия на Общински съвет, възможно е да се наложи санкция, а размерът на същата е до 50%; този проект е на стойност 13 милиона и не би трябвало Община Борован да понесе цялата санкция заради неподписването му. Докладната записка е относно одобряването на този договор и даване разрешение на Кмета на общината да го подпише, разясни г-.жа В. Герчева.

**По т. 4 от дневния ред: 4. Организационни**

Г-н П. Петров запозна общинските съветници с **Писмо от НАПОС, относно:** Специализирано обучение на тема: „Академия за общинските съветници – актуални моменти в законодателството относно работата на Общинските съвети“.

Г-н П. Петров запозна общинските съветници с **Писмо от НСОРБ, относно:** НАЦИОНАЛНА ПРОГРАМА ЗА ОПАЗВАНЕ, УСТОЙЧИВО ПОЛЗВАНЕ И ВЪЗСТАНОВЯВАНЕ ФУНКЦИИТЕ НА ПОЧВИТЕ (2020 – 2030 г.)

Г-н П. Петров отправи запитване към г-жа Т. Петкова изисква ли се някаква намеса от страна на Общински съвет относно тази Национална програма.

Г-жа Т. Петкова в отговор поясни, че ако се работи по проекти, те ще бъдат съобразени с тази програма; както и че НСОРБ вече уведомяват и Общински съвет, а не само общината относно настъпили промени, но това не изисква никакво действие от страна на Общински съвет към настоящия момент.

Г-н П. Петров даде думата за предложения за дата на следващо заседание.

Г-жа И. Сълковска заяви, че би трябвало новият състав на Общински съвет – Борован да си насрочи дата за следващо заседание.

**По т. 9 от дневния ред: Молби.**

Не постъпиха молби от общинските съветници.

**По т. 10 от дневния ред: Питания.**

Не постъпиха изказвания , питания и предложения от граждани.

Поради изчерпване на дневния ред, заседанието бе закрито в 13:16 часа.

**ПЕТЪР ПЕТРОВ**

*Председател на Общински съвет – Борован*

Изготвил:

И. Александрова

*Гл. специалист към Общински съвет - Борован*